สวัสดีครับ ผมมีเรื่องสอบถาม เนื่องจากว่าวันที่14ผมไปรับวัคซีนป้องกันโควิด หลังจากนั้น3วันมีอาการแน่น,เจ็บแปลบๆที่หน้าอกด้านซ้าย ไปหา ได้ทำการเอ็กซ์เรย์ปอดและตรวจคลื่นหัวใจ วินิจฉัยว่าเป็นกล้ามเนื้ออักเสบ เพราผลออกมา ปอดกับคลื่นหัวใจปกติ แต่จนถึงตอนนี้ผมก็ยังมีอาการอยู่ มันเจ็บแปลบๆอยู่เรื่อยๆ อยากทราบพอจะมีคำแนะนำให้อาการทุเลาลงหรือผมควรไปพบแพทย์อีกรอบครับ ( ผมไปมา2โรงพยาบาลแล้ว ) ขอคำแนะนำด้วยครับ ขอบครับ
สวัสดีค่ะ อาการรู้สึกปวดและเจ็บแน่นแปล๊บๆที่หน้าอกด้านซ้ายดังกล่าวมานั้น อาจจะมีสาเหตุที่มาจาก ปวดจากกล้ามเนื้อหรือกระดูกอ่อนที่อกอักเสบจากการไปกระแทกโดนโดยตรง หรือการใช้งานหนักๆ เช่นยกของหนักติดกันนานๆ ทำบ่อยๆ หรือเป็นจากปลายเส้นประสาทอักเสบจากการใช้งาน กรดไหลย้อนมักเป็นแสบร้อนตรงกลางอก การมีเยื่อหุ้มปอดหรือเยื่อหุ้มหัวใจอักเสบ อาจทำให้เจ็บแปล๊บที่หน้าอกสัมพันธ์กับการหายใจได้ แต่เป็นภาวะที่พบได้ค่อนข้างน้อย ส่วนอาการเจ็บจากหัวใจขาดเลือดมักจะเป็นลักษณะเจ็บตื้อๆเหมือนมีของหนักมาทับไว้ในเบื้องต้นถ้าเคยไปพบแพทย์ตรวจปอดและคลื่นหัวใจปกตินั้น ก็แสดงว่าน่าจะไม่ใช่โรคร้ายแรง หรือไม่ใช่หัวใจขาดเลือด แต่ให้สังเกตอาการตนเองอย่างใกล้ชิด ถ้ายังคงเจ็บแปล๊บๆมากขึ้นเรื่อยๆ ใจสั่น มีอาการเจ็บร้าวไปกรามหรือแขน เหงื่อออก สัมพันธ์กับการออกแรงชัดเจน พักแล้วไม่ดีขึ้น ควรจะต้องกลับไปพบแพทย์เพื่อตรวจเพิ่มเติมซ้ำอีกครั้งและแจ้งว่าเคยมาตรวจแล้วแต่ยังไม่ดีขึ้น ในเบื้องต้นพักการใช้งาน ระวังการกระทบกระแทก กินยาลดอาการปวดได้